
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1803 

20 Αυγούστου 2015 


ΑΠΟΦΑΣΕΙ Σ 

Αριθμ. οίκ Γ5/63587 

Μηχανισμός αυτόματων επιστροφών (ΟΙανν όασΚ) φαρ¬ 
μακευτικής δαπάνης έτους 2016, 2017 και 2018. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 27 του Ν. 4320/15 (ΦΕΚ 29/ 
Α719-3-2015) «Ρυθμίσεις για την λήψη άμεσων μέτρων 
για την αντιμετώπιση της ανθρωπιστικής κρίσης, την 
οργάνωση της Κυβέρνησης και των Κυβερνητικών Ορ¬ 
γάνων και λοιπές διατάξεις». 

2. Τις διατάξεις της παρ. ΣΤ' «Ρυθμίσεις θεμάτων 
του Υπουργείου Υγείας» του Ν. 4336/2015 (ΦΕΚ 94/Α7 
14-8-2015) «Συνταξιοδοτικές ρυθμίσεις- Κύρωση του Σχε¬ 
δίου Σύμβασης Οικονομικής Ενίσχυσης απά τον Ευρω¬ 
παϊκά Μηχανισμά Σταθεράτητας και ρυθμίσεις για την 
υλοποίηση της Συμφωνίας Χρηματοδάτησης». 

3. Το αριθ. 63/2005 Π.δ. άρθρο 90 (ΦΕΚ Α798) «Κώδι¬ 
κας Νομοθεσίας για την κυβέρνηση και τα κυβερνητικά 
άργανα». 

4. Τις διατάξεις του Π.δ. 106/2014 (ΦΕΚ 173 Α72014) 
«Οργανισμάς του Υπουργείου Υγείας», άπως ισχύει. 

5. Τις διατάξεις του Π.δ. 25/2015 (ΦΕΚ 21 Α') «Διορισμάς 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών 

6. Την υπ’ αριθμ. Γ.Π. 110040/15.11.2012 υπουργική από¬ 
φαση (ΦΕΚ 3034/Β/2012) «Μηχανισμός αυτόματων επι¬ 
στροφών (ΟΙανν Β3θί<) έτους 2012. 

7. Την υπ’ αριθμ. Γ.Π. 110034/15.11.2012 υπουργική από¬ 
φαση (ΦΕΚ 3035/Β/2012) «Μηχανισμός αυτόματων επι¬ 
στροφών (ΟΙανν Β3 οΙ<) έτους 2013. 

8. Την υπ’ αριθμ. Υ9/οικ.76818/9-8-2013 «Τροποποίηση 
της αριθμ. οικ. 110034/15-11-2012 απόφασης του Υπουρ¬ 
γού Υγείας (ΦΕΚ 3035/Β'), με τίτλο «Μηχανισμός αυτο¬ 
μάτων επιστροφών (οΙανν 03 θΚ) έτους 2013». 

9. Την υπ’ αριθμ. Υ9/οικ.38071/05-05-2014 (ΦΕΚ 1145/Β') 
με τίτλο «Μηχανισμός αυτόματων επιστροφών (“αίανν 
030Κ”) φαρμακευτικής δαπάνης έτους 2014 και 2015». 

10. Την υπ’ αριθμ. οικ.75520/14-08-2014 (ΦΕΚ 2243/Β') 
με τίτλο «Μηχανισμός αυτόματων επιστροφών (“αίανν 
03 θΙ<”) φαρμακευτικής δαπάνης έτους 2014 και 2015». 

11. Το Β1α/6286/14-8-15 έγγραφο της Δ/νσης Προ¬ 
ϋπολογισμού και Δημοσιονομικών Αναφορών απά το 


οποίο προκύπτει άτι από την παρούσα δεν προκαλεί- 
ται δαπάνη εις βάρος του Κρατικού Προϋπολογισμού, 
αποφασίζουμε: 

1. Ο προϋπολογισμός της φαρμακευτικής δαπά¬ 
νης του ΕΟΠΥΥ δεν μπορεί να υπερβεί το ποσό των 
1.945.000.000,00€, συμπεριλαμβανομένου του Φόρου 
Προστιθέμενης Αξίας, για το σύνολο του 2016, το ποσό 
των 1.945.000.000,00 €, για το σύνολο του έτους 2017 και 
ομοίως το ποσό των 1.945.000.000,00 €, για το σύνολο 
του έτους 2018. Στο ποσό αυτό συμπεριλαμβάνεται και η 
δαπάνη για την φαρμακευτική περίθαλψη των ανασφά¬ 
λιστων πολιτών και των οικονομικά αδυνάτων, καθώς και 
η δαπάνη για τα εμβάλια, τους ορούς και τα παράγω- 
γα αίματος. Το ανωτέρω ποσά κατανέμεται σε μηνιαία 
βάση ανάλογα με τον στάχο, τις διαχρονικές τάσεις 
και την αναμενάμενη χρονική απόδοση των μέτρων και 
διοικητικών παρεμβάσεων που έχουν ήδη δρομολογη¬ 
θεί για τον έλεγχο της φαρμακευτικής δαπάνης, ώστε 
ενδεχόμενες υπερβάσεις να κατανέμονται αναλογικά 
στο σύνολο του έτους. Κάθε μήνα υπολογίζεται η δια- 
μάρφωση της δαπάνης σε σχέση με τον μηνιαίο στάχο 
και τυχάν υπερβάλλον ποσό υπολογίζεται και απαιτεί¬ 
ται από τις φαρμακευτικές εταιρείες ή τους κατόχους 
αδείας κυκλοφορίας (ΚΑΚ) σε εξαμηνιαία βάση. 

2. Η δαπάνη του ΕΟΠΠΥ για τις πληρωμές των ιδιω¬ 
τικών φαρμακείων προκύπτει απά το αιτούμενο προς 
απόδοση ποσό από τους φαρμακοποιούς με βάση τα 
τιμολάγιά τους για τους λογαριασμούς συνταγών που 
εκτελούνται στους μήνες αναφοράς και λογαριασμούς 
που, για λόγους όπως καθυστερήσεις υποβολών και ιδι¬ 
αίτερης επεξεργασίας λόγω εκχωρήσεων, κατασχέσεων 
και οφειλών σε Δ.Ο.Υ. κ.λπ., καθίστανται αντικείμενο 
επεξεργασίας και πληρώνονται στους μήνες αναφοράς. 
Η δαπάνη για τα ιδιωτικά φαρμακεία προκύπτει απά 
το άθροισμα των πληρωμών που γίνονται μέσω του 
Τμήματος Επεξεργασίας και Ελέγχου Συνταγών της 
Διεύθυνσης Φαρμάκου του ΕΟΠΥΥ και των πληρωμών 
μέσω των περιφερειακών Διευθύνσεων του ΕΟΠΥΥ. Η 
δαπάνη των φαρμακείων του ΕΟΠΥΥ προκύπτει απά 
το άθροισμα των τιμολογίων που εκδίδονται απά τις 
φαρμακευτικές εταιρείες που έχουν συναλλαγές με τα 
φαρμακεία του. 

3. Το τελικά ποσά της φαρμακευτικής δαπάνης προ¬ 
κύπτει αφότου από τα παραπάνω ποσά αφαιρεθεί 
κάθε νομοθετημένη έκπτωση και επιστροφή (γθ03ϊθ) 

των εταιρειών και των ιδιωτικών φαρμακείων καθώς 
και οποιαδήποτε έκπτωση προς τον ΕΟΠΥΥ προκύπτει 
μετά από συμφωνία με τις φαρμακευτικές εταιρείες ή 
ΚΑΚ και οι συμμετοχές των ασφαλισμένων. Επιπρόσθε¬ 
τα αφαιρείται το ποσό του χονδρεμπορικού κέρδους 
που επιστρέφουν οι φαρμακευτικές εταιρείες, όταν πω- 
λούν απευθείας στα φαρμακεία και η δαπάνη φαρμάκων 
για «νσσσκσμειακή μόνο χρήση», πσυ χορηγούνται από 
τα φαρμακεία του ΕΟΠΥΥ. Επιπλέον από το ποσό της 
υπέρβασης της φαρμακευτικής δαπάνης του ΕΟΠΥΥ, 
αφαιρείται το ποσό τυχόν υστέρησης της φαρμακευ¬ 
τικής δαπάνης των νοσοκσμείων ΕΣΥ, σε σχέση με τον 
προϋπολογισμό τσυς. Για τον λόγο αυτό, η αρμόδια 
Διεύθυνση Οικονσμικών τσυ Υπσυργείσυ Υγείας ενημε¬ 
ρώνει τον ΕΟΠΥΥ για το ύψος του ποσού τυχόν υστέ¬ 
ρησης της φαρμακευτικής δαπάνης των νοσσκομείων 
τσυ ΕΣΥ, έως τις 10 Αυγούστσυ για το πρώτο εξάμηνο 
του έτους και έως τις 10 Μαρτίου (του επομένου έτους) 
για το δεύτερο εξάμηνο του έτους. 

4. Ααμβάνοντας υπόψη τα παραπάνω υπολογίζεται σε 
εξαμηνιαία βάση η τελική υπέρβαση από τσ στόχο. Το 
ποσό της υπέρβασης επιμερίζεται σε κάθε φαρμακευ¬ 
τική εταιρεία ή κάτοχο άδειας κυκλοφορίας με βάση το 
ποσοστό συμμετοχής κάθε εταιρείας στη φαρμακευτική 
δαπάνη τσυ ΕΟΠΥΥ. Το ποσό πσυ αναλσγεί σε κάθε 
φαρμακευτική εταιρεία ή κάτσχσ άδειας κυκλσφορί- 
ας υπολογίζεται από τον ΕΟΠΥΥ από τα πραγματικά 
στοιχεία του εξαμήνου που διαθέτει ο φορέας, από 
το σύστημα ηλεκτρσνικής συνταγογράφησης και τσ 
σύστημα σάρωσης συνταγών και αφορσύν τα φάρμακα 
που αποδεδειγμένα έχουν αποζημιωθεί από τον ΕΟ- 
ΠΥΥ. Με βάση τα πραγματικά στσιχεία καταναλώσεων 
φαρμάκων που έχουν αποδεδειγμένα αποζημιωθεί από 
τον ΕΟΠΥΥ για το εξάμηνο του έτους, υπολογίζεται η 
συνολική δαπάνη των φαρμάκων κάθε φαρμακευτικής 
εταιρείας ή κατόχου άδειας κυκλοφορίας και από αυτή 
προκύπτει το μερίδιο της στην δαπάνη τσυ ΕΟΠΥΥ. Γ ια 
τον προσδιορισμό της δαπάνης κάθε φαρμακευτικής 
εταιρείας ή κατόχου άδειας κυκλοφορίας, αφαιρείται 
η συμμετοχή των ασφαλισμένων, πσσά πσυ αφσρούν 
νομοθετημένες εκπτώσεις και επιστροφές (Γθάεΐθε) της 
φαρμακευτικής εταιρείας ή του κατόχου άδειας κυ¬ 
κλοφορίας, ποσά που αφορούν οποιαδήποτε έκπτωση 
προς τον ΕΟΠΥΥ προκύπτει μετά από σχετική συμφωνία, 
ποσά που αντιστοιχούν σε επιστροφές χονδρεμπορικού 
κέρδους από απευθείας πωλήσεις σε φαρμακοποισύς ή 
συνεταιρισμούς τους, ο ΦΠΑ και η δαπάνη φαρμάκων 
για «νοσοκομειακή μόνο χρήση», πσυ χορηγούνται από 
τα φαρμακεία του ΕΟΠΥΥ και δεν συμμετέχουν στην δι¬ 
αμόρφωση του ποσού της υπέρβασης. Από το άθροισμα 
των ποσών για όλα τα προϊόντα προσδιορίζεται ο τελι¬ 
κός κύκλος εργασιών κάθε εταιρείας ή κατόχου άδειας 
κυκλοφορίας που προκύπτει από τη συνταγογράφηση 
για ασφαλισμένους του ΕΟΠΥΥ και από την κατάταξη 
όλων των εταιρειών και των κύκλων εργασιών τους για 
τον ΕΟΠΥΥ προκύπτουν τα τελικά μερίδια αγοράς, με 
βάση τα οποία επιμερίζεται το ποσό της υπέρβασης 
της φαρμακευτικής δαπάνης. 


5. Στην περίπτωση που στο τέλος κάθε εξαμήνου το 
σύνολο της δαπάνης του ΕΟΠΥΥ έχει υπερβεί το προ¬ 
καθορισμένο ποσό, το υπόλοιπο αναζητείται από τις 
φαρμακευτικές εταιρείες ή τους κατόχους άδειας κυ¬ 
κλοφορίας και είτε καταβάλλεται σε ειδικό λογαριασμό 
που υποδεικνύει ο ΕΟΠΥΥ, είτε συμψηφίζεται από τον 
ΕΟΠΥΥ με ισόποσες οφειλές για την προμήθεια φαρμα¬ 
κευτικών ιδιοσκευασμάτων από τα φαρμακεία του, στην 
περίπτωση φαρμακευτικών εταιρειών ή κατόχων άδειας 
κυκλοφορίας που είναι προμηθευτές των φαρμακείων 
του. Τυχόν υπόλοιπα ποσά και ποσά επιστροφών φαρ¬ 
μακευτικών εταιρειών που δεν έχουν συναλλαγές με 
τα φαρμακεία του ΕΟΠΥΥ, μετά από απόφαση του Δ.Σ. 
του ΕΟΠΥΥ, εκχωρούνται προς τα δημόσια νοσοκομεία 
και συμψηφίζονται με απαιτήσεις των φαρμακευτικών 
εταιρειών ή των κατόχων άδειας κυκλοφορίας από τα 
Δημόσια Νοσοκομεία για φάρμακα έναντι νοσηλίων 
ασφαλισμένων του ΕΟΠΥΥ, σύμφωνα με τις προβλέψεις 
της κείμενης νομοθεσίας. Ο συμψηφισμός γίνεται μόνο 
μεταξύ επιστρεφομένων από τις φαρμακευτικές εται¬ 
ρείες ή τους κατόχους άδειας κυκλοφορίας φαρμακευ¬ 
τικών προϊόντων, ποσών και εκκαθαρισμένων οφειλών 
του ΕΟΠΥΥ προς φαρμακευτικές εταιρείες ή κατόχους 
άδειας κυκλοφορίας , που δημιουργήθηκαν εντός του 
ίδιου έτους. Τυχόν υπόλοιπα ποσά από την παραπάνω 
διαδικασία κατατίθενται απευθείας από τις εταιρείες 
στον τραπεζικό λογαριασμό που θα υποδείξει ο ΕΟΠΥΥ. 

6. Ο ΕΟΠΥΥ δύναται να εισηγηθεί στον Υπουργό Υγεί¬ 
ας να θέσει ετήσιους προϋπολογισμούς φαρμακευτι¬ 
κής δαπάνης σε επίπεδο φαρμάκου, δραστικής ουσίας 
(ΑΤ05) ή θεραπευτικής κατηγορίας (ΑΤ04). Η ρύθμιση 
αυτή δύναται να εφαρμόζεται ειδικότερα σε περιπτώ¬ 
σεις εισαγωγής πολλών νέων φαρμάκων σε συγκεκρι¬ 
μένες θεραπευτικές κατηγορίες. Σε τέτοιες περιπτώσεις 
οι επιμέρους στόχοι συνυπολογίζονται στον καθορισμό 
της υπέρβασης της φαρμακευτικής δαπάνης του ΕΟΠΥΥ 
και στον επιμερισμό της υπέρβασης ανά φαρμακευτική 
εταιρεία ή κάτοχο άδειας κυκλοφορίας. 

7. Ο ΕΟΠΥΥ υποχρεούνται να υλοποιήσει όλες τις 
απαραίτητες ενέργειες για την εφαρμογή της παρούσας 
και να δημοσιοποιήσει κάθε πληροφορία αναφορικά με 
τη μεθοδολογία και τα στοιχεία που χρησιμοποιεί για 
τον υπολογισμό του μηχανισμού αυτόματων επιστρο¬ 
φών (οΙενν 03θΙ<). Επίσης δίνει αποκλειστικά στην κάθε 
φαρμακευτική εταιρεία ή κάτοχο άδειας κυκλοφορίας 
στοιχεία αναφορικά με τη συμμετοχή των προϊόντων 
της στη διαμόρφωση της φαρμακευτικής δαπάνης. 

Κάθε διάταξη προηγούμενων Υπουργικών Αποφάσεων 
αντίθετη προς τις διατάξεις της παρούσας απόφασης 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστσυ 2015 

ο ΥΠΟΥΡΓΟΣ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

